RICHY จับมือ “We Fitness” มอบสิทธิ์ลูกบ้านออกกำลังกายฟรี 1 ปี พร้อมเทรนเนอร์
RICHY จับมือ “We Fitness” มอบสิทธิ์ลูกบ้านออกกำลังกายฟรี 1 ปี พร้อมเทรนเนอร์
RICHY จับมือ “We Fitness” มอบสิทธิ์ลูกบ้านออกกำลังกายฟรี 1 ปี พร้อมเทรนเนอร์
10 พ.ค. 2562

ดร.อาภา อรรถบูรณ์วงศ์ ประธานกรรมการบริหาร บริษัท ริชี่ เพลซ 2002 จำกัด (มหาชน) หรือ RICHY เปิดเผยว่า เมื่อวันที่ 9 พฤษภาคม 2562 บริษัท ริชี่เพลซ 2002  จำกัด (มหาชน) หรือ RICHY ผู้พัฒนาโครงการอสังหาริมทรัพย์ คอนโดมิเนียม บ้านจัดสรร และ บริษัท วี ฟิตเนส จำกัด ได้ร่วมลงนาม MOU ในการจัดสรรคลาสออกกำลังกายสำหรับลูกบ้านผู้จองซื้อคอนโดของบริษัท ในพื้นที่โครงการคอนโดระยะเวลา 1 ปี
โดยบริษัท วี ฟิตเนส จะส่ง Trainer มานำสอนคลาสหลากหลายประเภท ไม่ว่าจะเป็น ซุมบา, โยคะ, บอดี้คอมแบต, แอโรบิค ฯลฯ ข้อกำหนด/ตารางคลาส  จะถูกวางแผนร่วมกันอีกครั้งก่อนเริ่มแต่ละโครงการ นำร่องโครงการ “เดอะริช เอกมัย”
ทั้งนี้ บริษัทฯจะจัดสรรให้กับโครงการนำร่องโครงการแรก คือ เดอะริช เอกมัย สำหรับโครงการโครงการอื่นในบริษัทฯ จะมีการจัดสรรคอร์สสำหรับออกกำลังกายในสาขาของ We Fitness ทุกสาขา ทั่วประเทศ ให้กับลูกค้าผู้จองซื้อคอนโด และบ้านพร้อมโอน ในเครือของบริษัทฯ ฟรี เป็นระยะเวลา 1 ปี
“เพราะเราเชื่อว่าสุขภาพที่ดีเป็นพื้นฐานของชีวิตที่มีความสุข โครงการนี้จึงน่าจะได้รับความสนใจจากลูกค้าเพิ่มขึ้น เพราะปัจจุบันการออกกำลังกาย ถือว่าได้รับความนิยมมากขึ้นเรื่อยๆ สำหรับคนทุกกลุ่มอายุ ด้วยการออกกำลังกายนั้นส่งผลดีต่อสุขภาพหลายประการ รวมไปถึงช่วยให้ปราศจากโรคภัยไข้เจ็บ ห่างไกลจากโรคร้ายอีกด้วย” ดร.อาภา กล่าว
ทั้งนี้ บริษัทคาดว่าผลประโยชน์ที่ Co- Brand ครั้งนี้ นอกจากช่วยสร้างประสบการณ์ที่ดีในการอยู่อาศัยในโครงการให้ลูกบ้านแล้ว ยังสามารถเพิ่มโอกาส ให้ลูกค้าทุกคนหันมาให้ความสำคัญกับการออกกำลังกาย นอกจากออกกำลังกายในพื้นที่ของคอนโดแล้ว หลังเลิกงานยังสามารถ ออกกำลังกายที่ We Fitness ทุกสาขาช่วยให้สะดวกในการเดินทางสามารถจัดสรรเวลา เพื่อการออกกำลังกายในแต่ละวันได้เป็นอย่างดี